Un român din Spania a învins boala Covid-19, după ce a stat o lună în comă. "E o gripă de care nu știi ce e și poți să mori. Eu puteam să mor".
Laurențiu Vania are 51 de ani și nu a avut niciodată probleme de sănătate. Românul a ajuns în 16 ianuarie la spitalul din Leganés cu simptome grave. Medicii s-au atașat de el după ce au aflat că nu are pe nimeni în Spania.
Un român a impresionat un spital și o țară întreagă cu puterea lui de luptă. Laurențiu Vania, Lorenzo, cum îi spun prietenii din Spania, s-a infectat în ianuarie cu coronavirus, a stat o lună în comă și a slăbit 20 de kilograme după boală.Medicii si asistentele l-au avut în grijă din 16 ianuaire, atunci când s-a îmbolnăvit de COVID și s-a internat la spitalul Severo Ochoa, lângă Madrid. Ca să îi crească șansele de supraviețuire, medicii i-au indus coma.Dar a învins virusul, iar acum poate vorbi despre experiența prin care a trecut. A povestit la Aleph News, cu lacrimi în ochi, cum e să lupți cu COVID."E o gripă de care nu știi ce e și poți să mori. Eu puteam să mor. Vreau să spun că m-au tratat ca o familie. Mi-au spus că am stat o lună în comă. Nu mi-a venit să cred", a declarat Laurențiu Vania.Laurențiu trăiește de 20 de ani în Spania. Muncește, are o casă acolo și și-a făcut mulți prieteni acolo.